text: Flere danskere skal holde ferie i Sønderjylland
  11 juni 2018 kl. 16.48
  Det går rigtig godt med at få fat på de udenlandske turister i Sønderjylland. Men det kniber med at få fat på danskerne. Det skal en ny kampagne på Rådhuspladsen i København gøre noget ved.
  Der er rigtig mange penge i turismen. Derfor vil Turistorganisationen Destination Sønderjylland nu arbejde målrettet på, at få flere danskere til at leje sommerhuse og slå forteltet op i de fire sønderjyske kommuner.
  Lørdag den 8. september bliver Rådhuspladsen forvandlet til et lille udgave af Sønderjylland, hvor bl.a. turisterhvervet vil gøre reklame for ferie syd for Kongeåen.
  I Sønderjylland har branchen rigtig godt fat i de udenlanske turister. Sidste år var der 2.150.000 udenlandske overnatninger mod 1.752.510 danske.
  
  Danske overnatninger i Sønderjylland i 2017
  Haderslev      406.819Sønderborg   498.000Aabenraa       314.936Tønder            532.665Kilde. Destination Sønderjylland
  
  